Allergi er kroppens reaksjon på et allergen eller protein i omgivelsene. Disse er vanligvis harmløse, men immunforsvaret hos en allergisk person tror de er skadelige og produserer en spesiell type antistoff (”IgE”) for å angripe dem. Dette fører til at andre blodceller frigir andre kjemiske substanser inklusive histamin, og sammen gir de symptomer på en allergisk reaksjon.